钦定古今图书集成/理学汇编/字学典/第078卷 > 王氏法书苑 > 《李太白槁》前人
## 钦定古今图书集成/理学汇编/字学典/第078卷 > 王氏法书苑 > 《李太白槁》前人

槁书世传李太白遗文，或谓谢氏子弟诳武功苏才
元所书，更不复详考所出，而推举过重，便谓不减鲁
公。然此书虽少绳墨，不可考以法度，要是轩前轾后，
度越陵突，令人想见酒酣赋诗时也。王僧虔论书，或
以其人可想，或以其法可存。世人爱李太白名至伪
书一卷，亦声价增重，岂以人可想故耶？

<a name="va62">．为张潜夫书官法帖